આજે 62મા રાષ્ટ્રીય ફિલ્મ પુરસ્કારની જાહેરાત કરી દેવામાં આવી છે. હિન્દી ફિલ્મોમાં ક્વીન, હૈદર અને મેરી કોમે આ સમારંભમાં ધૂમ મચાવી દીધી. આ ફિલ્મોને લગભગ તમામ મોટી શ્રેણીઓમાં પુરસ્કાર મળ્યો છે. કંગના રાણાવતને ફિલ્મ 'ક્વિન' માટે બેસ્ટ એક્ટ્રેસનો ખિતાબ આપવામાં આવ્યો. જ્યારે પ્રિયંકા ચોપડાની 'મેરી કોમ' મોસ્ટ પોપ્યુલર ફિલ્મ રહી. 3 મેના રોજ રાષ્ટ્રપતિ પ્રણવ મુખર્જી દિલ્હીના વિજ્ઞાન ભવનમાં વિજેતાઓને પુરસ્કાર એનાયત કરશે.